# Bárány Péter

### A Wikipédiából, a szabad lexikonból.

Bárány Péter (debreceni) (Miskolc, ? – Arad, 1829. július 10.) Széchenyi Ferenc gróf titkára

## [szerkesztés] Élete

Nemes szülőktől származott. Tanulmányait a pesti egyetemen végezte, ahol annak a 30 magyar arany jutalomnak az elnyerésével vonta magára 1791. január 22-én a figyelmet, amelyet Görög és Kerekes Bécsben a magyar nyelven készítendő legjobb pszichológiai munkára kitűztek. E munkája azonban kéziratban maradt.

Egy időben az alsóbb és felsőbb iskolában is tanított, majd a Széchenyi grófok birtokán gazdasági főtisztként dolgozott. Ezután Borsod megyében hivataloskodott, majd Bretzenheim hercegnél a sárospataki és regéci uradalmak gazdasági igazgatójaként alkalmazták. Végül a Szepessy Ignác-féle püspöki javak prefektusa volt.

## [szerkesztés] Művei

Jutalom felelet a magyar tudós társaság felállítása iránt című értekezése megjelent a Hadi s más Nev. Tört. 1791-es mellékletében. A Tudományos Gyűjteménynek volt munkatársa.

Önálló munkái:

- A magyar anyáknak az országgyűlésére egybegyült ország nagyjai s magyar atyák elejébe terjesztett alázatos kérések. (Pest), 1790. (Névtelenül. Következő évben Neustädternek német fordításában is megjelent.)
- A köznép megvilágosodásáról. Ewald I. L. után németből ford. Bécs, 1791. (Némelyek Nagy Mihálynak tulajdonítják a ford.)
- A talált gyermek. Vigj. 5 felv. szabadon ford. gr. Brühl Fr. után németből. Pest, 1792. (Magyar Játékszin I. kötet. 1. darabja. Először adatott Budán 1792. máj. 5.; ez volt akkor ott az első színi előadás; még 1793–94, 1810. és 1833. nov. 26. is előadták Budán.)
- Ének mélt. gr. Batthyány Miklósnak és mélt gr. Széchenyi Francziska k. a. mennyegzői örömnapjára. Sopron, 1802.

1890 – ig kéziratban: Korvinus Mátyás, egy vitéz nemzeti szomorúval elegyes vígjáték 5 szakaszban, tört. jegyzetekkel együtt. Vertesz Frigyes után magyarul kidolgozta (1790. Censurai példány, ezen utóirattal: "non admittitur", az Országos Széchenyi Könyvtár kézirattárában.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/%C3%A1/r/B%C3%A1r%C3%A1ny_P%C3%A9ter_0107.html"

Kategória: Régi magyar írók

##### Views

- Szócikk
- Vitalap
- Aktuális változat

##### Keresés